EkBass/fiwiki-20250220-pages-articles huggingface dataset:
Bulgarian parlamenttivaalit marraskuu 2021

Vuonna 2021 käytiin Bulgariassa kolmet parlamenttivaalit, joista viimeiset käytiin marraskuussa 2021. Vaalit toimitettiin 14. marraskuuta 2021, ja niissä valittiin 240 edustajaa yksikamariseen Bulgarian kansalliskokoukseen. Vaalit pidettiin, koska viime vaalien jälkeen hallituksen muodostaminen ei onnistunut. Äänestäjistä 38 prosenttia käytti äänioikeuttaan. Äänestysaktiivisuus laski 11,1 prosenttiyksikköä huhtikuussa 2021 pidetyistä parlamenttivaaleista. == Tulokset == Tulokset marraskuun 2021 vaaleissa olivat: * Jatketaan muutosta: 67 paikkaa * GERB: 57 paikkaa * Oikeuksien ja vapauksien liike: 34 paikkaa * BSP Bulgarian puolesta: 26 paikkaa * On sellainen kansa: 25 paikkaa * Demokraattinen Bulgaria: 16 paikkaa * Herätys: 13 paikkaa. == Lähteet == Parlamenttivaalit 2021/11 Luokka:Vuoden 2021 vaalit
Iso-Suokko

Iso-Suokko on saareton metsäjärvi Ilomantsin keskustan koillispuolella Pohjois-Karjalassa. Sen pinta-ala on 25,7 hehtaaria. Etäisyys Joensuusta on 65 kilometriä itäkoilliseen. == Maantiede == Iso-Suokon pituus etelästä pohjoiseen on 1,15 kilometriä. Järven eteläosa on yli 300 metriä leveä, keski- ja pohjoisosa ovat kapeampia. Noin viisi hehtaaria Iso-Suokosta on vähintään kymmenen metriä syvä. Iso-Suokkoa reunustaa metsä- ja suomaa. Järven länsipuolella sijaitsee Suokonsaari ja Suokonsuo. Lounaispuolella on Pieni- Suokko ja eteläpuolella Sakasti. Pohjoisrannalla on muutama pientalo. Iso- Suokon itäpuolella sijaitsee Myllylampi (144,7 metriä mpy). Järviä erottavan kannaksen kapeimmat kohdat ovat noin 100-metrisiä. Kannasta pitkin kulkee Taitajan taival. Iso-Suokkoon virtaa tulouoma Sakastista (146,8 metriä mpy). Iso-Suokon vesitilavuus on 1 863 000 kuutiometriä. Iso-Suokko (04.922.1.005) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). == Lähteet == Luokka:Ilomantsin järvet Luokka:Koitajoen valuma-alue
Bulgarian parlamenttivaalit heinäkuu 2021

Bulgariassa järjestettiin vuonna 2021 kolmet parlamenttivaalit, joista toiset toimitettiin 11. heinäkuuta. Vaaleissa valittiin Bulgarian kansalliskokoukseen 240 edustajaa. Vaalit johtuivat siitä, että edellisten vaalien jälkeen ei saatu muodostettua hallitusta. Äänestysaktivisuus oli vain 42,2 %. == Tulokset == Paikkamäärät puolueittain olivat: * On sellainen kansa: 65 paikkaa * GERB - Demokraattisten voimien liitto: 63 paikkaa * BSP Bulgarian puolesta: 36 paikkaa * Demokraattinen Bulgaria: 34 paikkaa * Oikeuksien ja vapauksien liike: 29 paikkaa * Nouse, BG! Olemme tulossa! 13 paikkaa. == Lähteet == Parlamenttivaalit 2021/7 Luokka:Vuoden 2021 vaalit
Kansakunnan perustamisen ritarikunta

pienoiskuva|Ritarikunnan tunnuksia Kansakunnan perustamisen ritarikunta () on eteläkorealainen ritarikunta, joka perustettiin 27. huhtikuuta 1949. Sitä myönnetään tunnustuksena poikkeuksellisista ansioista Korean tasavallan perustamisessa tai sen avustamisessa. Monien eteläkorealaisten ritarikunta on paljon arvokkaampi kuin sen yläpuolella oleva mugunghwa-ritarikunta. Syy tälle on se, että maan presidentit ovat yleensä saaneet mugunghwa-ritarikunnan kunniamerkit automaattisesti virkaan astuttuaan, mitä ei pidetä tasavallassa sopivana. Kunnianosoitusta jaetaan viidessä luokassa: * I luokka * II luokka * III luokka * IV luokka * V luokka == Lähteet == Luokka:Etelä-Korean kunniamerkit
Bulgarian parlamenttivaalit huhtikuu 2021

Bulgarian parlamenttivaalit huhtikuussa 2021 toimitettiin 4. huhtikuuta 2021. Bulgariassa toimitettiin vuonna 2021 kolmet parlamenttivaalit, joista nämä olivat ensimmäiset. Huhtikuun 2021 vaalit olivat järjestetty säännöllisesti, mutta koska hallitusta ei saatu kasaan, pian toimitettiin uudet vaalit. Vaikka vaalit järjestettiin koronaviruspandemian kolmannen aallon aikana, yli puolet äänioikeutetuista käytti äänioikeuttaan ennusteiden vastaisesti. == Tulokset == Paikkamäärät puolueittain huhtikuun 2021 parlamenttivaalien jälkeen olivat seuraavat: * GERB: 75 paikkaa * On sellainen kansa: 51 paikkaa * BSP: 43 paikkaa * Oikeuksien ja vapauksien liike: 30 paikkaa * Demokraattinen Bulgaria: 27 paikkaa * Nouse, BG! Olemme tulossa: 14 paikkaa. == Lähteet == Parlamenttivaalit 2021/4 Luokka:Vuoden 2021 vaalit
Bulgarian parlamenttivaalit 2017

Bulgarian parlamenttivaalit 2017 toimitettiin 26. maaliskuuta 2017. Vaaleissa valittiin 240 edustajaa Bulgarian kansalliskokoukseen. Vaaleissa 54,1 % äänioikeutetuista käytti äänioikeuttaan. Vaaliteemoina oli talous, työllisyys, verot, minimipalkka ja eläke. == Tulokset == Puolueet saivat paikkoja seuraavasti: * GERB: 95 paikkaa * Bulgarian sosialistinen puolue: 80 paikkaa * Yhdistyneet isänmaalliset: 27 paikkaa * Oikeuksien ja vapauksien liike: 26 paikkaa * Volya: 12 paikkaa. Vaalien jälkeen 4. toukokuuta kansalliskokous valitsi Borisovin pääministeriksi. Hänen hallituksensa koostui GERBistä ja Yhdistyneet isänmaalliset -puolueesta, joilla oli niukka enemmistö paikoista. == Lähteet == Parlamenttivaalit 2017 Luokka:Vuoden 2017 vaalit
Bulgarian parlamenttivaalit 2014

Bulgarian parlamenttivaalit 2014 toimitettiin 5. lokakuuta 2014 Bulgariassa. Vaaleissa valittiin 240 edustajaa Bulgarian kansalliskokoukseen. Vaaleissa oli käytössä neljän prosentin äänikynnys. Vaaleissa oli 6 076 ehdokasta ja 18 puoluetta. == Tulokset == Puolueiden paikkajako oli vaalien jälkeen seuraavanlainen: * GERB: 84 paikkaa * Bulgarian sosialistinen puolue: 39 paikkaa * Oikeuksien ja vapauksien liike: 38 paikkaa * Reformistiblokki: 23 paikkaa * VMRO: 19 paikkaa * PB: 15 paikkaa * Hyökkäys: 11 paikkaa * Vaihtoehto bulgarialaiselle herätykselle: 11 paikkaa. == Lähteet == Parlamenttivaalit 2014 Luokka:Vuoden 2014 vaalit
Torquato Tasso (näytelmä)

Torquato Tasso on Johann Wolfgang von Goethen kirjoittama viisinäytöksinen näytelmä, joka on julkaistu vuonna 1790 ja sai ensi-iltansa Weimarissa 16. helmikuuta 1807. Teos kertoo 1500-luvun italialaisesta runoilijasta ja hoviherrasta Torquato Tassosta. Se on syntynyt Goethen korkeatasoisella ja tuotteliaalla luomiskaudella. ==Teoksen synty== Vuonna 1786 Goethe lähti Italiaan ja vietti siellä seuraavat kaksi vuotta. Hän tutki väsymättömällä innolla paikallista kulttuuria. Myöhemmin hän kirjoitti matkalla tekemiensä päiväkirjamerkintöjen pohjalta laajan matkakertomuksen. Hän löysi Italiasta mielenrauhaa ja kauneutta, joka heijastui hänen seuraaviin teoksiinsa. ==Näytelmän sisältö== Näytelmä sijoittuu kevätpäivään noin vuonna 1577 Belriguardoon, Ferraran herttuan Alfonso II:n kesäasunnossa. Draaman aiheena on nuoren Tasson rakkaus Esten prinsessaa eli herttuan sisarta kohtaan sekä runoilijan rooli hoviyhteiskunnassa. Prinsessa jättää näytelmän kuluessa Tasson lopullisesti, ja Tasso tuntee musertavaa yksinäisyyttä. Hän ei pääse yli tästä menetyksestä. ==Suomennos== Näytelmän suomensi Juhani Siljo ja se ilmestyi vuonna 1913. Vuonna 1965 ilmestyi tarkistettu suomennos, jonka tarkastajana oli Otto Manninen. ==Lähteet== Luokka:Johann Wolfgang von Goethe Luokka:Saksalaiset näytelmät
Kraniosakraaliterapia

Kraniosakraaliterapia on manuaalinen eli käsillä tehtävä vaihtoehtohoitoihin ja täydentäviin hoitoihin kuuluva hoitomuoto, jota käytetään tuki- ja liikuntaelimistön rakenteellisten ja toiminnalisten häiriö- ja kiputilojen tutkimiseen, hoitamiseen ja ennaltaehkäisyyn. Hoitomuodon toimivuudesta on vain rajallisesti tieteellistä näyttöä. Kraniosakraaliterapian historia juontaa juurensa osteopatiaan. Osteopatian kehittäjä oli yhdysvaltalainen lääkäri ja osteopaatti Andrew Taylor Still. Kraniosakraaliterapian suuntauksen kehittäjä on osteopaatti ja tohtori William Garner Sutherland (1873–1954), joka alkoi kutsumaan tutkimustensa ja kokemustensa perusteella työaluettaan kraniaaliosteopatiaksi, josta kehittyi opettaja-oppilassuhteiden myötä nykyaikainen kraniosakraaliterapia. Nimi kraniosakraaliterapia () tulee hoitomuodon historiasta, jossa kallon (cranium) ja ristiluun (sacrum) sekä niitä yhdistävän selkärangan merkitys ihmisen terveydelle erityisesti kiinnosti Sutherlandia. Vaikka hoitomuodon nimi viittaa spesifiin alueeseen kehossa, kraniosakraaliterapiaa käytetään hoitona muihinkin tuki- ja liikuntaelimistön sairauksiin. Kraniosakraaliterapian kuten muidenkin manuaalisten terapioiden (hieronta, fysioterapia) käytöstä on aina hyvä keskustella hoitavan lääkärin kanssa. Kraniosakraaliterapia on levinnyt laajalti eri puolille maailmaa 1900-luvun loppupuolella ja 2000-luvulla. Kraniosakraaliterapian toimivuudesta on rajallisesti tieteellistä näyttöä, ja olemassaoleva tutkimus on yleisesti laajuudeltaan ja laadultaan heikkoa sekä tuloksiltaan vaihtelevaa. == Lähteet == Luokka:Osteopatia
Herakleia (Mygdonia)

Herakleia (, ) oli antiikin aikainen kaupunki ja kaupunkivaltio (polis) Mygdoniassa Makedoniassa nykyisen Kreikan alueella. Sen tarkkaa sijaintia ei tunneta. Herakleian arvellaan sijainneen Aksios-joen itärannalla. Erääksi sijaintipaikaksi on ehdotettu nykyisen Ágios Athanásioksen lähistöä Thessalonikin luoteispuolella. Sieltä on löydetty makedonialaisaikaisia hautoja. Herakleian kaupunkivaltioon kuuluneen alueen kokoa ei tunneta. Myöskään Herakleian historiasta ei tiedetä paljoakaan. Kaupunki tunnetaan lähinnä epigrafisista lähteistä. Lisäksi sen mainitsee Stefanos Byzantionlainen. Kaikki lähteet ovat myöhäisiä, mutta kaupungin tiedetään olleen olemassa klassisella kaudella. Vaikka Herakleia on luetteloitu nykytutkimuksessa polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Kaupungin kansalaisesta käytettiin etnonyymiä Hērakleōtēs ().Stefanos Byzantionlainen: Ethnika 304.3. == Lähteet == Luokka:Antiikin Makedonian kaupungit Luokka:Chalkidóna Luokka:Macedonian provinssin kaupungit
Fredrik Monsen

Christian Fredrik Monsen (27. huhtikuuta 1878 Kristiania – 31. tammikuuta 1954 Oslo) oli norjalainen opettaja, toimittaja ja työväenpuolueen poliitikko. Hän istui suurkäräjillä vuosina 1922–1949 ja toimi niiden puhemiehenä 1945–1949. Vuosina 1928, 1935 ja 1936–1939 hän oli Norjan pormestari. Monsen edusti vuosina 1925–1927 kommunistista puoluetta, mutta palasi työväenpuolueeseen. Fredrik Monsens gate.jpg|Fredrik Monsenin mukaan nimetty katu Hamarissa. ==Lähteet== ==Aiheesta muualla== * Fredrik Monsen Norjan suurkäräjien verkkosivuilla Luokka:Norjan puolustusministerit Luokka:Norjan pormestarit Luokka:Hamar Luokka:Norjalaiset opettajat Luokka:Norjalaiset toimittajat Luokka:Suurkäräjien puhemiehet Luokka:Vuonna 1878 syntyneet Luokka:Vuonna 1954 kuolleet
Taru sormusten herrasta (lautapeli)

Taru sormusten herrasta -lautapeli on Reiner Knizian suunnittelema, vuonna 2000 ilmestynyt Taru sormusten herrasta -teemainen lautapeli. Pelin ovat julkaisseet Kosmos, Fantasy Flight Games ja Tactic ja kuvittanut John Howe. Peli on voittanut palkinnon kirjallisuusaiheisen teeman käytöstä. Pelissä joukko hobitteja tekevät sormuksen kanssa matkaa Tuomiovuorelle taistellen samalla vihollisia vastaan. Onnistuakseen pelaajien on välteltävä Sauron- figuuria, tasapainoteltava levon ja korttien pelaamisen välillä ja selvittävä satunnaisessa järjestyksessä olevista pelitapahtumista, jotka tuovat peliin haastetta. Pelaajat nostavat joka vuoron aluksi yhden pelitapahtumalaatan. Lautapelioppaan peliarvostelun mukaan pelitapahtumat tuovat peliin jopa kauhun tuntua. Peliin on saatavilla kolme lisäosaa: Friends & Foes, Sauron ja Battlefields. Lisäosien avulla peliin voi lisätä skenaariolautoja, vihollisia ja taistelukenttiä. == Lähteet == Luokka:Taru sormusten herrasta Luokka:Lautapelit
Adolf Indrebø

Adolf Indrebø (7. helmikuuta 1884 Førde – 5. joulukuuta 1942 Oslo) oli norjalainen työväenpuolueen poliitikko. Hän toimi valtiovarainministerinä 1935–1936 sekä virkaatoimittavana puolustusministerinä 1935. Vuosina 1929–1931 hän oli Oslon pormestari. Anders Svarstad - Grunnstensnedleggelsen til Rådhuset - 1931 - Oslo Museum - OB.08015.jpg|Indrebø Oslon pormestarina pitämässä puhetta uuden kaupungintalon peruskiven muuraustilaisuudessa. ==Lähteet== ==Aiheesta muualla== Luokka:Norjan puolustusministerit Luokka:Norjan valtiovarainministerit Luokka:Oslon pormestarit Luokka:Vuonna 1884 syntyneet Luokka:Vuonna 1942 kuolleet
Herakleia Sintike

Herakleia Sintike (, myös , ”Strymonin Herakleia”; ) oli antiikin aikainen kaupunki Traakiassa nykyisen Bulgarian alueella. Se sijaitsi lähellä nykyistä Petrichin kaupunkia.Klaudios Ptolemaios: Geografia 3.13.30; Konstantinos Porfyrogennitos: Themoista (De thematibus) 2.2; Hierokles: Synekdemos; Livius: Rooman synty 13.51. == Maantiede == Herakleia sijaitsi lisänimensä mukaisesti Sintikessä Traakiassa tai traakialaisessa Makedoniassa. Se oli rakennettu Strymon-joen (nyk. Strymónas, Struma) länsirannalle. Kaupungin etäisyys Filippoista oli Tabula Peutingerianan mukaan 55 roomalaista mailia kuljettuna roomalaista tietä, joka kulki läheisen järven pohjoispuolelta, tai 52 mailia toista tietä, joka kulki sen eteläpuolelta. == Historia == Herakleia oli alun perin traakialaisen sintialaisten heimon asutus. Se oli Sintiken keskus. Kreikkalaisena kaupunkina sen perusti Makedonian kuningas Kassandros noin vuonna 300 eaa. Herakleian historiasta tiedetä antiikin lähteistä vain vähän. Liviuksen mukaan Demetrios, Filippos V:n poika, murhattiin siellä.Livius: Rooman synty 40.24. Myöhäisantiikin aikana Herakleian syrjäytti Paroikopolis (myös Parthikopolis, Parthenopolis), joka perustettiin lähelle 100-luvulla jaa. Kaupungin paikka tunnistettiin vuonna 2002. Sen arkeologisia kaivauksia on suoritettu vuodesta 2007. == Rakennukset ja löydökset == Herakleia Sintikestä on löydetty muun muassa kahden julkisen rakennuksen rauniot. Toinen on 300-luvulta eaa. ja toinen 22 metriä pitkä ja 16 metriä leveä basilika roomalaiselta kaudelta. Löytöihin lukeutuu myös lukuisia kaupungissa lyötyjä rahoja. == Lähteet == == Aiheesta muualla == Luokka:Antiikin Kreikan kaupungit Bulgariassa Luokka:Blagoevgradin alue Luokka:Hellenistiset kaupungit Luokka:Macedonian provinssin kaupungit Luokka:Traakian kaupungit
Avisa Gaula

Avisa Gaula on norjalainen vuonna 2001 perustettu paikallislehti, jonka kotikunta on Melhus. Lehti ilmestyy torstaisin ja kuuluu Amedia-konserniin. Melhuset (3).JPG|Lehden toimitus. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Melhus
Znojmo

Znojmo on kaupunki Tšekissä, Etelä-Määrin läänissä. Vuoden 2022 alussa kaupungissa asui noin 33 300 asukasta. Se on lääninsä toiseksi suurin kaupunki Brnon jälkeen. == Maantiede == Znojmo sijatsee Dyjejoen varella. == Elinkeinoelämä == Znojmo tunnetaan samannimisen viinialueen keskuksena. Kaupungin suolakurkkutuotanto on myös merkittävää. == Historia == Znojmo mainitaan ensimmäisen kerran jo 1000-luvulla. Böömin kuningas Ottokar I Přemysl myönsi sille kaupunkioikeudet vuonna 1226 ensimmäisenä kaupunkina Etelä-Määrissä. Kaupungilla oli pitkään merkittävä asema keskiajalla ja myöhemmin renesanssina, mutta 1700-luvulta alkaen sen asema alkoi hiipua. Tšekkoslovakian itsenäistyttyä se menetti pääsynsä sille tärkeille Itävallan markkinoille. Toisen maailmansodan aikana natsi-Saksa karkoitti Znojmon tšekinkielinen väestön, kun sodan päätyttyä kaupungin saksankieliset asukkaat karkoitettiin. == Urheilu == Jääkiekkojoukkue Orli Znojmo pelaa kaudella 2024/25 Tšekin kolmanneksi korkeimmalla sarjatasolla 2. česká hokejová ligassa. == Ystävyyskaupungit == Lähde: * Chrudim (Tšekki) * Nové Zámky (Slovakia) * Bratislava Ružinov (Slovakia) * Retz (Itävalta) * Strzegom (Puola) * Trento-Villazzano (Italia) * Pontassieve (Italia) * Torgau (Saksa) ==Lähteet== == Aiheesta muualla == Luokka:Tšekin kaupungit Luokka:Etelä-Määrin lääni
Slovakian tasavallan Augsburgin tunnustuksen evankelinen kirkko

Slovakian tasavallan Augsburgin tunnustuksen evankelinen kirkko () on luterilainen kirkkokunta Slovakiassa. Sillä on 225 513 jäsentä. Se on Luterilaisen maailmanliiton jäsen. == Lähteet == == Aiheesta muualla == *Kirkon kotisivut Luokka:Evankelis-luterilaiset kirkot Luokka:Kristinusko Slovakiassa
Halldór Ásgrímssonin hallitus

Halldór Ásgrímssonin hallitus oli Islannin hallitus, joka astui virkaan 15. syyskuuta 2004 ja hallitsi 15. kesäkuuta 2006 asti. Hallitus oli edistyspuolueen ja itsenäisyyspuolueen koalitiohallitus. == Ministerit == |- | rowspan="2" | Ulkoministeri | style="background-color: | | Davíð Oddsson | 15. syyskuuta 2004 | 27. syyskuuta 2005 | Itsenäisyyspuolue | |- | rowspan="2" style="background-color: | | rowspan="2" | Geir Haarde | 27. syyskuuta 2005 | 15. kesäkuuta 2006 | rowspan="2" | Itsenäisyyspuolue | rowspan="2" | |- | rowspan="2" | Valtiovarainministeri | 15. syyskuuta 2004 | 27. syyskuuta 2005 |- | rowspan="2" style="background-color: | | rowspan="2" | Árni M. Mathiesen | 27. syyskuuta 2005 | 15. kesäkuuta 2006 | rowspan="2" | Itsenäisyyspuolue | rowspan="2" | |- | rowspan="2" | Kalatalousministeri | 15. syyskuuta 2004 | 27. syyskuuta 2005 |- | style="background-color: | | Einar Kristinn Guðfinnsson | 27. syyskuuta 2005 | 15. kesäkuuta 2006 | Itsenäisyyspuolue | |- |- | rowspan="2" | Sosiaaliministeri | style="background-color: | | Árni Magnússon | 15. syyskuuta 2004 | 7. maaliskuuta 2006 | Edistyspuolue | |- | rowspan="2" style="background-color: | | rowspan="2" | Jón Kristjánsson | 7. maaliskuuta 2006 | 15. kesäkuuta 2006 | rowspan="2" | Edistyspuolue | rowspan="2" | |- | rowspan="2" | Terveys- ja sosiaaliturvaministeri | 15. syyskuuta 2004 | 7. maaliskuuta 2006 |- | style="background-color: | | Siv Friðleifsdóttir | 7. maaliskuuta 2006 | 15. kesäkuuta 2006 | Edistyspuolue | == Lähteet == Luokka:Islannin hallitukset
Laura Eklund Nhaga

Laura Eklund Nhaga (s. 1996 tai 1997) on suomalainen runoilija, näyttelijä, aktivisti ja spoken word -taiteilija, jonka teokset käsittelevät yhteiskunnallisia asioita. Eklund Nhaga opiskelee Warwickin yliopistossa sosiologiaa ja on kiinnostunut etenkin rasismin ja sorron syntymekanismeista. Vuonna 2022 julkaistiin kolme vuotta kuvattu, Mervi Enqvistin ohjaama Kansanvalta-dokumenttielokuva, jonka päähenkilö Eklund Nhaga on. Lisäksi hän on esiintynyt draamasarjoissa Hotel Swan Helsinki ja Kaverikirja. == Lähteet == Luokka:Suomalaiset runoilijat Luokka:Suomalaiset näyttelijät Luokka:Aktivistit Luokka:1990-luvulla syntyneet Luokka:Elävät henkilöt
Árni Magnússon

Árni Magnússon (s. 4. kesäkuuta 1965) on islantilainen edistyspuolueen poliitikko, joka toimi vuosina 2003–2006 kansanedustajana Alþingissä sekä Islannin sosiaaliministerinä. Árni syntyi Reykjavíkissä. Ennen politiikkaa hän työskenteli toimistotyöntekijänä sekä toimittajana televisiossa, radiossa, sanomalehdissä ja aikakauslehdissä. Vuosina 1995–1999 hän toimi teollisuus- ja kauppaministerin avustajana ja vuosina 1999–2001 ulkoministerin avustajana. Vuosina 2001–2003 hän toimi edistyspuolueen toiminnanjohtajana. Vuonna 2003 hänet valittiin Alþingiin. Vuosina 2003–2006 hän toimi sosiaaliministerinä. == Lähteet == Luokka:Vuonna 1965 syntyneet Luokka:Elävät henkilöt Luokka:Islannin ministerit
Jón Kristjánsson

Jón Halldór Kristjánsson (s. 11. kesäkuuta 1942) on islantilainen edistyspuolueen poliitikko, joka on toiminut Islannin terveys- ja sosiaaliturvaministerinä sekä sosiaaliministerinä. Jón syntyi Stóragerðin tilalla Óslandshlíðissä Skagafjörðurissä. Hän työskenteli vuosina 1959–1963 kauppatyöntekijänä Skagafjörðurissä ja vuosina 1963–1978 kauppiaana Egilsstaðirissa. Vuosina 1974-1987 hän istui Suður-Múlasýslan kihlakunnanvaltuustossa. Vuonna 1984 hänet valittiin Alþingiin. Vuosina 1987–1988 hän toimi Alþingin alahuoneen puhemiehenä. Vuonna 1989 hän istui Yhdistyneiden kansakuntien yleiskokouksessa. Vuosina 1995–2001 hän toimi Alþingin budjettivaliokunnan puheenjohtajana. Vuosina 2001–2006 hän toimi terveys- ja sosiaaliturvaministerinä. Vuonna 2006 hän toimi sosiaaliministerinä. Vuosina 2006–2007 hän toimi Alþingin 2. varapuhemiehenä. == Lähteet == Luokka:Vuonna 1942 syntyneet Luokka:Elävät henkilöt Luokka:Islannin ministerit
Riiserin–Larsenin jäähylly

Riiserin–Larsenin jäähylly on Etelämantereen Kuningatar Maudin maalla sijaitseva jäähylly. Sen pinta-ala on noin 477 hehtaaria, ja se kattaa noin 400 kilometrin levyisen alueen Prinsessa Märthan rannikolla Norvegia-niemen ja Lyddan-saaren välillä. Jäähyllyn pohjoisrannikolla pesii keisaripingviiniyhdyskunta, joskin yhdyskunnan koko ilmeisesti pienentyi noin viidesosalla vuosien 1987 ja 2009 välillä. Lähimmät tutkimusasemat ovat Wasa ja Aboa, jotka sijaitsevat noin 120 kilometrin päässä jäähyllystä kaakkoon. Jäähyllyyn laskeutuu kaksi suurta jäätikkövirtaa. Vuosien 2009 ja 2019 välillä jäähyllyn pinta-ala kasvoi noin 1,1 %. Se on myös pysynyt varsin vakaana, eikä siitä ole irronnut juuri jäävuoria. == Lähteet == Luokka:Etelämantereen jäähyllyt
Kaarevuuskeskipiste

Käyrän annettuun pisteeseen littyvä kaarevuuskeskipiste on käyrän normaalivektorilla sijaitseva piste, jonka etäisyys käyrästä on käyrän kaarevuussäde. Jos käyrän kaarevuus on nolla, kaarevuuspiste on äärettömän kaukana. Käyrän kaarevuuskeskipiste on samalla sen oskuloivan ympyrän keskipiste. Cauchyn vuonna 1826 esittämän määritelmän mukaan kaarevuuskeskipiste on kahden käyrää äärettömän lähellä olevan normaaliviivan leikkauspiste. Käyrän eri pisteisiin liittyvien kaarevuuskeskipisteiden ura on käyrän evoluutta. == Koordinaatit == Jos käyrällä on parametriesitys (x, y) = (f(t), y(t)), sen kuhunkin pisteeseen (x, y) liittyvän kaarevuuskeskipisteen koordinaatit ovat: x = f(t) - \frac {(f'(t)^2 + (g'(t)^2) g'(t)} {f'(t)g(t) - f(t)g'(t)} y = g(t) + \frac {(f'(t)^2 + (g'(t)^2) f'(t)} {f'(t)g(t) - f(t)g'(t)} === Esimerkkejä === Ympyrälle voidaan trigonometristen funktioiden avulla muodostaa parametriesitys : x = f(t) = x_0 + r \cos{t} : y = g(t) = y_0 + r \sin{t}, missä x0 ja y0 ovat ympyrän keskipisteen koordinaatit ja r ympyrän säde. Näiden ensimmäiset ja toiset derivaatat ovat: : f'(t) = r\frac{d \cos{t}}{dt} = -r\sin(t) : f(t) = -r^2 f(t) : g'(t) = r\frac{d \sin{t}}{dt} = r\cos{t} ja : g(t) = -r^2 \sin{t}, Sijoittamalla nämä edellä oleviin lausekkeisiin saadaan ympyrän kaarevuuskeskipisteen koordinaateiksi: : x = x_0 + r\cos{t} - r\cos{t} = x_0 ja : y = y_0 + r\sin{t} - r\sin{t} = y_0, mikä tämäkin osoittaa, että ympyrän jokaiseen pisteeseen liittyvä kaarevuuskesipiste on (x(0), y(0)) eli ympyrän keskipiste. Suoralla taas on parametriesitys: x = t, y = at + b. Koska näiden molempien toiset derivaatat ovat nollia, saavat edellä olevien lausekkeiden jakajat arvon nolla, joten jakoa ei voi suorittaa. Tämäkin osoittaa, ettei suoralla ole kaarevuuskeskipistettä. == Linssin tai peilin kaarevuuskeskipiste == Optiikassa linssin ja peilin kaarevuussäteellä ja kaarevuuskeskipisteellä on erityisen suuri merkitys. Linssin tai peilin kaarevuussäde on pinnan ja sen optisen akselin leikkauspisteen etäisyys pinnan kaarevuuskeskipisteestä. Koveran pallopeilin polttopiste on sen kaarevuuskeskipisteen ja peilin puolivälissä, toisin sanoen sen polttoväli on puolet sen kaarevuussäteestä. Jos kuvattava esine sijaitsee koveran pallopisteen kaarevuuskeskipisteessä, sen kuva muodostuu esineen itsensä kohdalle. == Lähteet == Luokka:Geometria Luokka:Optiikka
Alf-Erik Helsing

Alf-Erik Helsing (s. 1941) on suomalainen toimittaja ja kirjailija, joka työskenteli Arbetarbladetin päätoimittajana vuosina 1978-2005. Hän on kirjoittanut lukuisia suomenruotsalaisten työväenjärjestöjen historiikkeja. == Teokset == * * * * * * * * * * * * * * * * * == Lähteet == Luokka:Suomalaiset päätoimittajat Luokka:Suomalaiset tietokirjailijat Luokka:Suomen Sosialidemokraattisen Puolueen jäsenet Luokka:Vuonna 1942 syntyneet Luokka:Elävät henkilöt
Venäjän kansalaisuus

Venäjän kansalaisuus on laillinen suhde Venäjän federaation ja yksittäisen henkilön välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Venäjän kansalaisia ovat sellaiset henkilöt, joiden vanhemmista vähintään toinen on Venäjän kansalainen henkilön syntyessä. Venäjältä muihin maihin adoptoidut lapset lasketaan Venäjän kansalaisiksi näiden 18. syntymäpäivään saakka, jonka jälkeen nämä voivat luopua Venäjän kansalaisuudesta hakemuksella. Mikäli henkilö ei tee mitään, hän säilyttää Venäjän kansalaisuuden. == Kansalaisuuden saaminen hakemuksella == Hakemuksella Venäjän kansalaisuuden voivat saada sellaiset henkilöt, jotka täyttävät seuraavat ehdot: * hakija on asunut Venäjällä yhtäjaksoisesti 5 vuotta laillisesti (lyhenee vuoteen, mikäli hakija on pakolainen tai tehnyt valtiolle palveluksen esim. tieteen tai kulttuurin saralla) * hakija noudattaa Venäjän perustuslakia * hakijalla on lailliset tulot * hakija on ilmoittanut luopuvansa aikaisemmista kansalaisuuksistaan * hakija on osoittanut osaavansa venäjän kieltä Venäjän presidentillä on mahdollisuus antaa Venäjän kansalaisuus ukaasilla. Tällä tavalla kansalaisuuden ovat saanet mm. näyttelijät Steven Seagal ja Gérard Depardieu. Myös sellaiset henkilöt, joilla on tutkinto venäläisestä yliopistosta ja vähintään vuoden verran työkokemusta omalta alaltaan voivat hakea kansalaisuutta helpotetun prosessin kautta. == Kaksoiskansalaisuus ja kansalaisuudesta luopuminen == Venäjä sallii kaksoiskansalaisuuden vain sellaisissa tapauksissa, joissa Venäjällä on erillinen sopimus henkilön toisen kotimaan kanssa. Muissa tapauksissa Venäjän viranomaiset eivät tunnusta kaksoiskansalaisuutta ja kohtelevat henkilöä vain ja ainoastaan Venäjän kansalaisena. Mikäli Venäjän kansalainen hankkii jonkin toisen maan kansalaisuuden, hän ei kuitenkaan menetä Venäjän kansalaisuutta automaattisesti. Venäjän lain mukaan kaikkien Venäjän kansalaisten tulee poistua maasta ja saapua maahan nimenomaan Venäjän passilla, vaikka nämä olisivatkin kaksoiskansalaisia. Venäjän kansalaisuudesta on mahdollista luopua, mutta prosessi on pitkä ja byrokraattinen: henkilöllä ei saa esim. olla täyttämättömiä velvoitteita Venäjällä (kuten asevelvollisuus) tai henkilö ei saa olla rikosepäilyn kohteena. Myös kaksoiskansalaiset voidaan kutsua asepalvelukseen. === Kansalaisuuden käyttäminen vaikutuskeinona === Venäjä on käyttänyt kansalaisuutta poliittisena ja sotilaallisena vaikutuskeinona, jolla tuetaan separatistisia ja Venäjälle myötämielisiä alueita (esim. Transnistria, Etelä-Ossetia, Abhasia, Donetsk ja Luhansk). Tätä sanotaan passittamiseksi (). Venäjän hyökättyä Ukrainaan vuonna 2022 Kreml on jatkanut passittamista miehittämillään aluella H'ersonissa ja Zaporižžjassa. == Lähteet == Luokka:Kansalaisuus Luokka:Venäjän laki Kansalaisuus
Sausalito

Sausalito on kaupunki Yhdysvalloissa Kalifornian osavaltiossa. Sen väkiluku oli 7 269 vuonna 2020. Kaupunki sijaitsee Marinin piirikunnan eteläosassa, noin 6 kilometriä pohjoiseen Golden Gate Bridgestä. == Väestö == Vuonna 2020 Sausaliton 7 269 asukkaasta valkoisia oli 83,5 %, aasialaisia 5,8 %, mustia 0,7 %, alkuperäisasukkaita 0,2 % ja Tyynenmeren alkuperäisasukkaita 0,1 %. Asukkaista 1,4 % kuului johonkin muuhun rotuun, ja 8,4 % asukkaista kuului kahteen tai useampaan rotuun. 6,6 % asukkaista oli hispaanoja tai latinoja. Asukkaista 10,8 % puhui kotonaan jotain muuta kieltä kuin englantia ja 14,9 % asukkaista oli syntynyt ulkomailla. == Kuvia kaupungista == Kuva:Aerial view of ferry docking at Sausalito.JPG|Sausaliton kaupunkia. Kuva:Aerial view of the Sausalito Yacht Harbor.JPG|Sausaliton jahtisatama. == Lähteet == == Aiheesta muualla == Luokka:Kalifornian kaupungit
Ari Nyrhinen

Ari Nyrhinen (s. 19. syyskuuta 1976) on suomalainen pesäpalloilija. Nyrhinen edusti urallaan Superpesiksessä Seinäjoen Maila-Jusseja ja Oulun Lippoa. Hänen kasvattajaseuransa on Nurmon Jymy. Nyrhinen saavutti kaksi SM-pronssia kaudella 1996 ja kaudella 1997.https://www.pesis.fi/wp- content/uploads/2021/02/Nyrhinen-Ari.xlsx Hän pelasi ulkokentällä kolmosvahtina.https://www.pesistulokset.fi/ottelut/2658#lineup Nyrhinen pelasi 277 Superpesiksen runkosarjan ottelua. Näissä otteluissa hän löi 15 kunnaria ja 200 tavallista juoksua, toi 96 juoksua ja keräsi 972 kärkilyöntipistettä. Nyrhinen pelasi 53 Superpesiksen ylemmän loppusarjan ottelua. Näissä otteluissa hän löi 31 tavallista juoksua, toi viisi juoksua ja keräsi 154 kärkilyöntipistettä. Nyrhinen pelasi 13 Superpesiksen alemman loppusarjan ottelua. Näissä otteluissa hän löi 15 tavallista juoksua, toi kaksi juoksua ja keräsi 61 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1976 syntyneet Luokka:Elävät henkilöt
Juha Vuori (professori)

Juha Antero Vuori (s. 1976)Vuori, Juha A., 1976–, Finto, viitattu 4.5.2023. on suomalainen politiikan tutkija, joka toimii valtio-opin yliopistonlehtorina Turun yliopistossa. Hän väitteli valtiotieteiden tohtoriksi Turun yliopistossa vuonna 2011.Juha Vuoren väitös Turun yliopisto 10.9., Turun yliopisto, 31.8.2011, viitattu 4.5.2023. Vuosina 2016–2017 hän toimi kansainvälisen politiikan professorin Henri Vogtin sijaisena Turun yliopistossa.VTT Juha Vuori toimii professori Henri Vogt'in sijaisena, Turun yliopsito, 25.10.2016, viitattu 4.5.2023. Vuori kertoo tutkineensa turvallisuuspolitiikkaa, ydinaseita ja populaarikulttuurin politiikkaa. Hän on erikoistunut Kiinan tutkimukseen.Juha Antero Vuori, Routledge, viitattu 4.5.2023. "My main research interests have been within critical studies of security, particularly in the development of securitization theory through speech act logic and semiotics. In empirical terms, my research has mainly been on the People's Republic of China. I have also delved into issues that relate to nuclear weapons, and popular culture and world politics." == Julkaisut == * Raisa Asikainen ja Juha Vuori (toim.): Kiinan yhteiskunta muutoksessa. Gaudeamus 2005. * Harto Hakovirta ja Juha Vuori (toim.): Tieteenteoriat ja kansainvälisten suhteiden oppialan kehitys: kairauksia, avauksia, koeviljelmiä. Turun yliopisto 2008. * Raisa Asikainen, Teemu Naarajärvi ja Juha Vuori (toim.): Pekingin kevät 1989: Tiananmen ja kiinalaisen aktivismin rajat. Gaudeamus 2009. * Juha Vuori: How to do Security with Words: A Grammar of Securitisation in the People’s Republic of China (väitöskirja). Turun yliopisto 2011. Saatavilla internetissä * Hiski Haukkala, Eero Palmujoki ja Juha Vuori (toim.): Maailma kansainvälisten suhteiden tutkimuksen haasteena: Juhlakirja professori Harto Hakovirran täyttäessä 70 vuotta. Valtiotieteellinen yhdistys 2011. * Lauri Paltemaa ja Juha Vuori: Kiinan kansantasavallan historia. Gaudeamus 2012. * Juha Vuori: Critical Security and Chinese Politics: The Anti-Falungong Campaign. Routledge 2014. * Mikael Mattlin, Lauri Paltemaa ja Juha Vuori: Kiinan poliittinen järjestelmä. Vastapaino 2022. == Lähteet == == Aiheesta muualla == * Tampereen yliopiston tutkimusportaali * ResearchGate * Google Scholar Luokka:Suomalaiset politiikan tutkijat Luokka:Suomalaiset sinologit Luokka:Suomalaiset professorit Luokka:Tampereen yliopiston professorit Luokka:Vuonna 1976 syntyneet Luokka:Elävät henkilöt
Juha Vuori

Juha Vuori on seuraavien suomalaisten henkilöiden nimi: * Juha Vuori (s. 1975), jääkiekkoilija ja jääkiekkovalmentaja * Juha Vuori (s. 1976), kansainvälisen politiikan professori.
Akropolis-ralli 1984

Akropolis-ralli 1984 (viralliselta nimeltään 31. Rothmans Acropolis Rally) oli rallin maailmanmestaruussarjan kilpailu kaudella 1984. Kilpailu järjestettiin 28.-31\. toukokuuta 1984 Ateenassa. Kilpailu oli kauden kuudes ja erikoiskokeiden yhteispituus oli . Kilpailuun lähti 104 autokuntaa, joista 32 pääsi maaliin. == Tulokset == Sija Kuljettaja Kartanlukija Auto Aika Ero 1 Stig Blomqvist Björn Cederberg Audi Quattro A2 10:41.51 0.0 2\. Hannu Mikkola Arne Hertz Audi Quattro A2 10:44.58 +3.07 3\. Markku Alén Ilkka Kivimäki Lancia 037 Rally 10:56.01 +14.10 4\. Attilio Bettega Sergio Cresto Lancia 037 Rally 11:03.49 +21.58 5\. John Buffum Fred Gallagher Audi Quattro A2 11:22.10 +40.19 6\. Timo Salonen Seppo Harjanne Nissan 240RS 11:26.29 +44.38 7\. Shekhar Mehta Yvonne Mehta Nissan 240RS 11:33.57 +52.06 8\. Giórgos Moschoús Aléxandros Konstantakátos Nissan 240RS 11:47.45 +1:05.54 9\. Achim Warmbold Michele Petit Mazda RX-7 12:06.51 +1:25.00 10\. Yoshio Iwashita Yoshimasa Nakahara Nissan 240RS 12:36.26 +1:54.35 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1984 Luokka:Akropolis-ralli
Argentiinan ralli 1984

Argentiinan ralli 1984 (viralliselta nimeltään 4. Marlboro Rally of Argentina YPF) oli rallin maailmanmestaruussarjan kilpailu kaudella 1984. Kilpailu järjestettiin 27. heinäkuuta-1\. elokuuta 1984 Buenos Airesissa. Kilpailu oli kauden kahdeksas ja erikoiskokeiden yhteispituus oli . Kilpailuun lähti 105 autokuntaa, joista 21 pääsi maaliin. == Tulokset == Sija Kuljettaja Kartanlukija Auto Aika Ero 1 Stig Blomqvist Björn Cederberg Audi Quattro A2 10:33.38 0.0 2\. Hannu Mikkola Arne Hertz Audi Quattro A2 10:36.54 +3.16 3\. Jorge Recalde Jorge Del Buono Audi Quattro A2 10:38.48 +5.10 4\. Mario Stillo Daniel Stillo Renault 12 TS 12:12.20 +1:38.42 5\. Yasuhiro Iwase Surinder Thatthi Opel Ascona 400 12:18.24 +1:44.46 6\. Miguel Torras Fernando Stella Renault 12 TS 12:20.57 +1:47.19 7\. Jose Carlos Bassi Roberto Syriani Peugeot 504 12:56.23 +2:22.45 8\. Hugo Hernandez Adolfo Coggiola Peugeot 504 TN 13:09.12 +2:35.34 9\. Omar Del Giovanni Rogue Perez Fiat 128 CLI 13:16.30 +2:42.52 10\. Miguel Nonnenmacher Enrique Marongiu Peugeot 504 13:37.56 +3:04.18 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1984 Luokka:Argentiinan ralli
Jaakko Punkari

Jaakko Heikki Punkari (s. 11. syyskuuta 1945 Karkku) on suomalainen eläköitynyt metsänhoitaja, päätoimittaja ja yritysjohtaja, joka on saanut metsäneuvoksen arvonimen. Viitattu 4.5.2023. ==Henkilöhistoria== Punkarin vanhemmat olivat metsäteknikko Eero Punkari ja Anni Kupari. Hänen puolisonsa vuodesta 1968 on lääkintävoimistelija Marja-Liisa (Maisa) Mäkinen. Punkari tuli ylioppilaaksi Nokian yhteiskoulusta 1964 ja valmistui metsänhoitajaksi Helsingin yliopistosta 1969. Hän oli Osuuskunta Metsäliiton koulutusmetsänhoitaja 1969–1973, Maataloustuottajain Keskusliiton (MTK) metsävaltuuskunnan keskusasiamies 1973–1976, Metsäliiton järjestöosaston metsänhoitaja 1976–1978 ja järjestöosaston johtaja 1978–1989, MTK:n metsäjohtaja 1989–1990 ja Metsäliiton tiedotus- ja henkilöstöjohtaja 1990–1992, hallinto-osaston johtaja 1992–1999, sidosryhmäjohtaja 1999–2006 ja järjestöjohtaja 2006–2007. Metsäliiton Viestin päätoimittaja Punkari oli 1985–1989 ja edelleen 1990–1999. Hänellä oli työuransa aikana myös useita kotimaisia ja kansainvälisiä asiantuntija- ja luottamustehtäviä. Metsäneuvoksen arvonimen Punkari sai 2001. ==Julkaisuja== * Katajaan kapsahtajat: tarinoita kuuseen kurkottajille, 2002, toim. Jyrki Kettunen, Pekka Kivelä ja Jaakko Punkari. == Lähteet == Luokka:Suomalaiset metsänhoitajat Luokka:Suomalaiset yritysjohtajat Luokka:Suomalaiset päätoimittajat Luokka:Vuonna 1945 syntyneet Luokka:Elävät henkilöt
Uuden-Seelannin ralli 1984

Uuden-Seelannin ralli 1984 (viralliselta nimeltään 15. Sanyo Rally of New Zealand) oli rallin maailmanmestaruussarjan kilpailu kaudella 1984. Kilpailu järjestettiin 23. -26\. kesäkuuta 1984 Aucklandissa. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Stig Blomqvist Björn Cederberg Audi Quattro A2 10:40.41 0.0 2\. Markku Alén Ilkka Kivimäki Lancia 037 Rally 10:45.28 +4.47 3\. Hannu Mikkola Arne Hertz Audi Quattro A2 10:48.10 +7.29 4\. Timo Salonen Seppo Harjanne Nissan 240RS 11:05.29 +24.48 5\. Björn Waldegård Hans Thorszelius Toyota Celica TCT 11:35.58 +55.17 6\. Reginald Cook Wayne Jones Nissan 240RS 11:44.10 +1:03.29 7\. Malcolm Stewart Doug Parkhill Ford Escort RS 1800 MKII 11:46.00 +1:05.19 8\. Possum Bourne Michael Eggleton Subaru RX Turbo 12:04.46 +1:24.05 9\. Tony Teesdale Gary Smith Subaru Leone 12:21.01 +1:40.20 10\. Blair Robson Don Campbell Mitsubishi Lancer 12:25.08 +1:44.27 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1984 Luokka:Uuden-Seelannin ralli
Danmarks Statistik

Danmarks Statistik on Tanskan kansallinen tilastokeskus, joka toimii hallinnollisesti digitalisaatio- ja tasa-arvoministeriön alaisuudessa. Sillä on noin 550 työntekijää. Laitos perustettiin vuonna 1850 nimellä Det Statistiske Bureau, ja vuonna 1896 sen toimintaa ohjaamaan säädettiin laki. Samalla nimi vaihdettiin muotoon Statens Statistiske Bureau. Vuosina 1913–1966 nimi oli Det Statistiske Departement, minkä jälkeen käytössä on ollut nykyinen nimi. ==Lähteet== ==Aiheesta muualla== Luokka:Kansalliset tilastopalvelut Luokka:Tanskalainen yhteiskunta
Sirkka Kurki-Suonio

Sirkka Kurki-Suonio (9. huhtikuuta 1939 Iisalmi – 24. syyskuuta 2018 Helsinki) oli suomalainen kirja- ja kustannusalalla toiminut kustannuspäällikkö ja suomentaja. Kurki-Suonion isä oli Erkki Kurki-Suonio (aik. Krohn). Isän kulttuurisuvusta tuli kiinnostus kirjallisuuteen ja sen tutkimukseen. Sirkka Kurki-Suonio oli koulutukseltaan filosofian maisteri ja teki pro gradu -tutkielmansa varhaisista lastenlehdistä, joiden syntyyn hänen sukulaisensa olivat olleet vaikuttamassa. Uransa alkuvaiheessa hän työskenteli Suomalaisen Kirjallisuuden Seurassa, missä hän toimitti 8-osaista Suomen kirjallisuus -sarjaa Natalia Baschmakoffin kanssa Matti Kuusen ohjaamana. Pitkäaikaisen uransa kustannusalalla Kurki-Suonio teki Tammessa, missä hän työskenteli yli 30 vuotta muun muassa käännöskirjallisuuden, lasten- ja nuortenkirjallisuuden ja kotimaisen kaunokirjallisuuden kustannuspäällikkönä. Hän suomensi kirjallisuutta myös itse. Kurki-Suonio toimitti muiden muassa Günter Grassin, John Irvingin, Saul Bellow’n, Alice Munron, Yaşar Kemalin ja Amos Ozin teosten suomennoksia. Suomalaisista kirjailijoista hän löysi 11-vuotiaan Leena Lehtolaisen esikoisromaanin ja kätilö Anna Luodon muistelmat. Hän oli myös Kaari Utrion pitkäaikainen kustannustoimittaja. Kurki-Suonio vaikutti Yhdistys 9:ssä, Prosenttiliikkeessä, Suomen PEN -sananvapausjärjestössä, Tuglas- seurassa ja Minna Canthin seurassa. Hän oli Pentti Linkolan pitkäaikainen elämänkumppani. ==Lähteet== Luokka:Suomalaiset kustannustoimittajat Luokka:Suomentajat Luokka:Vuonna 1939 syntyneet Luokka:Vuonna 2018 kuolleet
European Rally Trophy

European Rally Trophy on FIA:n eurooppalainen rallisarja. Sarjassa oli aiemmin kuusi alueellista kilpailua ja yksi loppukilpailu, mutta kaudesta 2023 alkaen käytössä on yhteinen aikataulu. Kilpailijat voivat laskea kuusi parasta tulostaan ilman ylärajaa miten moneen kilpailuun he osallistuvat. Kaudella 2023 kalenterissa on 20 tapahtumaa. Sarjassa käytetään pistekerrointa kilpailuun osallistuvien autojen määrän mukaan Rally2, Rally3, Rally4, Rally5 ja RGT -ryhmissä. European Rally Trophy perustui aiemmalle European Rally Cupille. == Lähteet == Luokka:Rallisarjat Luokka:Fédération Internationale de l'Automobile
Setsuaninesikko

Setsuaninesikko (Primula pulverulenta) on esikoiden (Primula) sukuun kuuluva kasvilaji, jota käytetään koristekasvina. Setsuaninesikko on monivuotinen ruohovartinen kasvi, jonka lehdet kasvavat ruusukkeena varren tyvellä. Lehtien lavat ovat soikeita tai hieman vastapuikeita, 7–18 cm pitkiä ja 4–10 cm leveitä. Lehtien laidat ovat epäsäännöllisesti hampaisia. Kukat sijaitsevat kolmessa tai neljässä sarjassa, joista kussakin on neljästä kahteentoista kukkaa. Kukkaperät ovat 1–2 cm pitkiä. Kukkien verhiöt ovat kellomaisia ja väriltään valkoisia tai kermanvärisiä. Teriöiden väri vaihtelee ruusunpunaisesta purppuraan ja niissä on punainen tai purppuranvärinen keskusta. Setsuaninesikko kukkii touko–kesäkuussa. Setsuaninesikko kasvaa luonnossa kosteilla niityillä 2200–2500 metrin korkeudella merenpinnasta Sichuanin maakunnan länsiosissa Kiinassa. == Lähteet == Luokka:Esikot
Bodenseekreis

Bodenseekreis on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 667,42 neliökilometriä, ja siihen kuuluu 23 kuntaa. Kesäkuun 2022 lopussa piirikunnassa oli 222 067 asukasta. Piirikunnan keskus on Friedrichshafen, joka on myös piirikunnan suurin kaupunki. == Kunnat ja kaupungit == Bodenseekreisiin kuuluu 23 kuntaa, joista 5 on kaupunkeja. Suluissa kuntien asukasluvut 30. kesäkuuta 2022. Kaupungit * Friedrichshafen (62 446) * Markdorf (14 378) * Meersburg (6 161) * Tettnang (20 077) * Überlingen (23 014) Kunnat * Bermatingen (4 138) * Daisendorf (1 572) * Deggenhausertal (4 443) * Eriskirch (4 983) * Frickingen (3 133) * Hagnau am Bodensee (1 526) * Heiligenberg (3 194) * Immenstaad am Bodensee (6 557) * Kressbronn am Bodensee (8 776) * Langenargen (7 754) * Meckenbeuren (13 761) * Neukirch (2 742) * Oberteuringen (5 038) * Owingen (4 567) * Salem (12 141) * Sipplingen (2 088) * Stetten (1 040) * Uhldingen- Mühlhofen (8 538) == Lähteet == == Aiheesta muualla == *Piirikunnan verkkosivut *
Bower

Bower on englantilainen ja skotlantilainen sukunimi. Tunnettuja Bower-nimisiä henkilöitä ovat muun muassa: * B. M. Bower (1871–1940), yhdysvaltalainen kirjailija * Frederick Orpen Bower (1855–1948), brittiläinen kasvitieteilijä * Gordon H. Bower (1932–2020), yhdysvaltalainen psykologi * Henry Bower (1878–1939), englantilainen Pelastusarmeijan komendööriluutnantti ja Suomen Pelastusarmeijan johtaja 1936–1939 * Jamie Campbell Bower (s. 1988), englantilainen näyttelijä ja laulaja * Jimmy Bower (s. 1968), yhdysvaltalainen muusikko * Johnny Bower (1924–2017), kanadalainen jääkiekkomaalivahti * Ricky Bower (s. 1977), yhdysvaltalainen lumilautailija Luokka:Luettelot henkilöistä sukunimen mukaan
Kokkolan ruotsalainen baptistiseurakunta

Kokkolan ruotsinkielinen baptistiseurakunta (, aik. Betel Baptistförsamlingen i Gamlakarleby) on kokkolalainen baptistiseurakunta. Seurakunta on perustettu vuonna 1908. Seurakunnan kokoontumistilat sijaitsevat Kokkolan keskustassa Torikadulla. Seurakunta kuuluu Finlands svenska baptistsamfund -kattoyhdistykseen. == Historia == Baptismi saapui Kokkolaan 1880-luvulla. Kaupungin ensimmäiset baptistit kuuluivat Forsbyn baptistiseurakuntaan ja olivat ruotsinkielisiä. Seurakunta perustettiin 12. huhtikuuta 1908, ja sen perustamiskokousta johti pietarsaarelainen Johan Erik Söderman. Seurakunnan perustajajäseniä oli 21, ja useat heistä kuuluivat Forsbyn ja Pietarsaaren baptistiseurakuntaan. Seurakunnan ensimmäiseksi esimieheksi valittiin Otto Helén.Toiviainen 1994, s. 536–537 Seurakunnan jäsenmäärä vaihteli alkuvuosikymmeninä 20 ja 40 välillä. Seurakunnan saarnaajina toimivat Otto Helén, Leander Sarin ja Jakob Kasén. Seurakunta piti pyhäkoulua 20 lapselle. Vuonna 1921 seurakunta osti Viklundin talon, jossa pidettiin tilaisuuksia. Puistokadulla sijainnut kokoushuone menetettiin vuonna 1939 muihin tarkoituksiin, ja seurakunta jäi vaille vakituista kokoontumispaikkaa. Baptismi vaikutti alkuvuosikymmeninä merkittävästi Kokkolan hengelliseen elämään. Vuonna 1911 baptistiseurakunnassa koettiin Pyhän Hengen kaste ja sen vaikutuksia Alf. A. Herrmansin kaudella. Herätys oli luonteeltaan tunnustuskuntien välistä. Sen aikana muun muassa kolme maaseurakunnan pyhäkoulunopettajaa ja Sundbäckin sisarukset menivät kasteelle. Yhdestä heistä tuli helluntaiherätyksen saarnaaja läntiselle Uudellemaalle. Herätysaikana seurakunta joutui sisäiseen käymistilaan, ja vuodet 1911–1914 olivat hajaannuksen aikaa. Yksityishenkilöt maksoivat rukoushuoneen vuokran omista varoistaan. Vuonna 1914 seurakunnan toimintaa ryhdyttiin hoitamaan uudelleen asiaan kuuluvalla tavalla. Kokkolan baptistiseurakunta alkoi kasvamaan 1970-luvun lopussa, kun entisestä alkoholistista Olavi Eskolasta tuli sen saarnaaja. Kokkolan suomalainen baptistiseurakunta perustettiin vuonna 1992 ja suomenkielinen toiminta on levittynyt myös Himangalle ja Kaustisille.Himanka 2015, s. 89 == Seurakunnan johtajat == Seurakunnan esimiehinä ovat toimineet seuraavat henkilöt:Edén 1932, s. 377 * 1908–1920: Otto Helén * 1920–1924: J. P. Isaksson * 1924–1927: Otto Helén * 1927–1929: Reinhold Nylund * 1929–1931: Gunnar Backman * 1932: Alvar Edström * 1933–1939: Gottfrid Jansson * 1938–1939: Bertil Nordgren * 1940–1941: Edvin Svanbeck * 1942–1945: tilapäisiä saarnaajia * 1951: Roger Berncrantz * 1956–1957: Anders Nybacka * 1961–1964: John Mathias Bonn == Katso myös == * Baptismi Suomessa * Kokkolan baptistiseurakunta * Uskonto Kokkolassa * Uskonto Keski-Pohjanmaalla == Lähteet == * * * === Viitteet === Luokka:Kokkolan seurakunnat Luokka:Suomen baptistiseurakunnat
Afrikanuikkukana

Afrikanuikkukana (Podica senegalensis) on uikkukanoihin kuuluva lintulaji. Lajia tavataan hyvin laajalla alueella Afrikassa. == Koko ja ulkonäkö == Afrikanuikkukana voi kasvaa 50–66 cm pitkäksi, ja koiraat ovat naaraita kookkaampia. Ulkonäöltään sukupuolet muistuttavat enimmäkseen toisiaan. Koiraan päälaki ja niska ovat mustat ja pää on harmaa. Silmäkulmasta niskaan ulottuu valkoinen juova. Afrikanuikkukanan kyljet ovat ruskeat valkoisin raidoin. Selkä ja siivet ovat vihertävänruskeat, ja niissä on valkoisia täpliä. Naaraslintu on koirasta vaaleampi ja ruskeampi. Afrikanuikkukanan nokka on pitkä ja oranssi. Varpaissa on räpyläliuskat. ==Levinneisyys ja elintavat== Afrikanuikkukanaa esiintyy laajalti Saharan eteläpuoleisessa Afrikassa. Kuivimmilla alueilla Itä- ja Lounais-Afrikassa se ei elä. Lajin elinympäristöä ovat hitaasti virtaavat joet, järvet ja patoaltaat. Lintu liikkuu yleensä yksin tai pareittain vesikasvillisuuden suojissa. Afrikanuikkukanan ravintoa ovat muun muassa hyönteiset, nilviäiset, äyriäiset, sammakot ja kalat. Risupesänsä laji rakentaa veden ylle kurottaville oksille tai puunrungoille. == Lähteet == Luokka:Kurkilinnut
II/JR 37 (jatkosota)

II/JR 37, oli kokonaan reserviläisistä muodostetun Jalkaväkirykmentti 37:n (JR 37) toinen pataljoona, joka liikekannallepanossa 18.6.1941 alkaen perustettiin Isossakyrössä.II/JR 37 sotapäiväkirjaJR 37 sotapäiväkirja Pataljoonan komentajana toimi kapteeni Viljo Ratia. Pataljoonan 4. komppania (4.K) perustettiin Isossakyrössä ja 5.K Vähässäkyrössä. Miehistöä alkoi saapua perustamispaikalle 19.6.1941 ja yksikön täydennys ja varustaminen valmistui määrävahvuisena jo seuraavana päivänä. Käynnistettiin yksikön koulutus sekä tavanomainen päivystys ja vartiopalvelus. Juhannusaamuna 24.6. jo klo 7 pataljoona kokoontui lähtöä ennakoivaan jumalanpalvelukseen. Lähtö kuitenkin siirtyi yön yli junakaluston niukkuuden takia 19.D:n sotapäiväkirja yli ja pataljoona marssi Isonkyrön asemalle vasta seuraavana aamuna. Junaan kuormattu yksikkö jätti Isonkyrön 25.6.1941 kello 17:05. == Lähteet == Luokka:Jatkosodan suomalaiset jalkaväkirykmentit
Veri kuohuu

Veri kuohuu (Cela s'appelle l'aurore) on Luis Buñuelin ohjaama ranskalais- italialainen mustavalkoinen draamaelokuva vuodelta 1956. Köyhää korsikanlaista kaupunkia hallitsee armoton tehtaanomistaja ja maanomistaja Gorzone. Kun hänen päätöksensä seurauksena kuolee maataloustyöntekijä Sandro Gallin vaimo, tämä haluaa kostaa Gorzonelle. Nuori lääkäri Valerio tulee mukaan. Valerio on sitoutunut huolehtimaan paikkakunnan köyhistä asukkaista. Hänen lapseton vaimonsa Angela ei kestä paikkakuntaa ja haluaa muuttaa sieltä Nizzaan, mutta lääkäri ei halua lähteä ennen kuin löytää istelleen korvaajan. ==Poliittinen tulkinta== Elokuvakriitikko Raymond Durgnat on kutsunut tätä elokuvaa ensimmäiseksi osaksi Buñuelin vallankumouksellista triptyykkiä yhdessä Kuoleman puutarhan (1956) ja Likaisten polkujen (1959) kanssa: "Jokainen näistä elokuvista on avoimesti tai epäsuorasti moraalitutkimusta. Ja aseellisen vallankumouksen taktiikkaa oikeistolaista diktatuuria vastaan." Luis Buñuel. Raymond Durgnat. Google Books, s. 47–55.’ ==Lähteet== Luokka:Ranskalaiset draamaelokuvat Luokka:Vuoden 1956 elokuvat
Isla de Margarita

Isla de Margarita on Karibianmeren saari. Sen korkein kohta on 920 metriä merenpinnasta. Kristoffer Kolumbus löysi Isla de Margaritan vuonna 1498. Saari on kuuluisa myös helmistään. Saari on 65 kilometriä pitkä ja on osa Venezuelaa. Saarella on tyypillinen trooppinen ilmasto. Se on hyvin vuoristoinen. Saari muodostuu kahdesta osasta, joiden välissä on kapea kannas. Tällä kannaksen alueella on hiekkaista maaperää ja alue kuuluu Restingan kansallispuistoon. Saaren itäosassa on enemmän asutusta kuin Macanao-nimisessä länsiosassa, jossa maasto on kuivaa. Matkailijoilla on mahdollisuus harrastaa lainelautailua tai purjelautailua. Isla de Margaritalta pääsee päiväretkelle toisille saarille, jotka ovat Cochen ja Cubaguen. == Lähteet == Luokka:Karibian maantiede Luokka:Venezuelan maantiede